સુરતઃ પૂર્વ વડાપ્રધાન વાજપેયીજીના અવસાનને પગલે મુલતવી રખાયેલી ઓગસ્ટ માસની સામાન્ય સભા પાલિકા ખાતે મળી હતી. તેમાં બીઆરટીએસની બસ સળગાવી કોંગ્રેસને ભેરવવાનો કારસો હોવાનું કહી બસ ભાજપે જ સળગાવી હોવાનો કોંગેસના દિનેશ કાછડિયાએ આક્ષેપ કરતાં સભામાં હોબાળો મચી ગયો મેયરે સસ્પેન્ડનું રૂલીંગ કર્યા બાદ મામલો શાંત થતાં રૂલિંગ પરત ખેંચ્યું પણ વિજય પાનસુરિયાએ બસ સળગાવવાની ઘટનામાં પાલિકાએ તપાસ કરવા માંગ કરી હતી. તો કેનાલ કોરિડોર પ્રોજેક્ટમાં ગેટ તૂટી પડતા બાળકીના મોતની દૂર્ઘટનામાં કોન્ટ્રાક્ટર રણજિત બિલ્ડકોનને ભાજપ છાવરવાનું બંધ કરી બ્લેક લીસ્ટ કરવા વિપક્ષે માંગણી કરી છે.